O b r a z l o ž e n je

Uz PRIJEDLOG  ODLUKE  O GROBLJU DUBAC 
Cilj donošenja ovog novog akta je sadržajno i nomo-tehničko usklađivanje važeće Odluke o groblju Dubac sa svim njezinim naknadnim izmjenama i dopunama s važećim Zakonom o grobljima („Narodne novine“, broj 78/25 i ispravak – 80/25), kao posebnim propisom.
Danom stupanja na snagu novog Zakona prestao je važiti (stari) Zakon o grobljima ((„Narodne novine“,., br. 19/98, 50/12 i 89/17), temeljem kojeg je donesena važeće Odluka o groblju Dubac od, objavljena u „Službenom glasniku Općine Župa dubrovačka“, broj 14/21“.
Predmetna Odluka iz 2021. je mijenjana i dopunjavana u 2022. i 2023.g. u dva navrata:
· Odluka o izmjenama i dopunama Odluke o groblju Dubac – od 1. kolovoza 2022.
objavljena u „Službenom glasniku Općine Župa dubrovačka“, broj 17/22“;

· Odluka o izmjenama i dopunama Odluke o groblju Dubac – od 29. svibnja 2023.
objavljena u „Službenom glasniku Općine Župa dubrovačka“, broj 07/23“.

Pravna podloga za donošenje ovog općeg akata, a u vezi općih uputa za donošenje općih akata iz samoupravnog djelokruga Općine Župa dubrovačka kao jedince lokalne samouprave, su :
Opći propisi:
· članak 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), 

· članak 34. Statuta Općine Župa dubrovačka ("Službeni glasnik Općine Župa dubrovačka" br. 8/09, 6/13, 3/18, 4/20, 6/20 – pročišćeni tekst, 5/21, 9/21 – pročišćeni tekst).

Prijedlog odluke je prošao redovan postupak usuglašavanja između predlagatelja i temeljem sugestija Direktora odnosno Uprave Groblja Dubac, stručnih službi  Općine Župa dubrovačka , kao i  stručnih službi Grada Dubrovnika, s obzirom na činjenicu da predmetni Prijedlog odluke trebaju razmotriti i usvojiti oba predstavnička tijela:
· Općinsko vijeće Općine Župa dubrovačka
· Gradsko vijeće Grada Dubrovnika.
Prijedlog odluke prolazi postupak savjetovanja sa zainteresiranom javnosti sukladno Zakonu o pravu na pristup informacijama, u cilju prikupljanja mišljenja, komentara i sugestija zainteresirane javnosti na istu.
Slijedom navedenog, predlaže se kao u tekstu ove Odluke.
                   P r e d l a g a t e l j / i :

Direktor Groblja Dubac d.o.o., Đuro Lonza

                                                                                                 Općinski načelnik, Marko Miloslavić




